Vanesa Redgreiva
Vanesa Redgreiva (angļu: Vanessa Redgrave; dzimusi 1937. gada 30. janvārī) ir angļu aktrise un politiskā aktīviste. Guvusi ievērību gan kā teātra, gan kā televīzijas un kino aktrise. Redgreiva ir vienīgā britu aktrise, kas saņēmusi visas nozīmīgākās balvas aktiermākslā - Amerikas Kinoakadēmijas balvu, Emmy balvu, Tony balvu, Lorensa Olivjē balvu, Kannu kinofestivāla balvu, Zelta globusa balvu, Ekrāna aktieru ģildes balvu. 2010. gadā Redgreiva saņēma balvu BAFTA Fellowship.